नई दिल्ली: चीनी स्मार्टफोन निर्माता कंपनी वनप्लस के हाल में लॉन्च स्मार्टफोन वनप्लस 6 स्मार्टफोन ने कई कीर्तिमान स्थापित कर दिए हैं। कुछ दिनों पहले कंपनी ने कहा था कि स्मार्टफोन ने लॉन्चिंग के बाद महज 10 मिनट में 100 करोड़ रुपए के वनप्लस 6 स्मार्टफोन बेच दिए हैं। इस बार कंपनी की ओर से मिली जानकारी के मुताबिक लॉन्चिंग के महज 22 दिनों में ही वनप्लस 6 स्मार्टफोन को दुनियाभर में 10 लाख से ज्यादा लोगों ने खरीदा है। पिछली बार स्मार्टफोन ने वनप्लस 5टी स्मार्टफोन की बिक्री के रिकॉर्ड तोड़ दिए थे।